Document ID: 32007D0456

NEUVOSTON PÄÄTÖS,
tehty 18 päivänä kesäkuuta 2007,
neuvoston pääsihteeristön palvelukseen määräaikaisesti otettaviin kansallisiin asiantuntijoihin ja neuvoston pääsihteeristön palvelukseen määräaikaisesti siirrettävään kansalliseen sotilashenkilöstöön sovellettavista säännöistä tehdyllä päätöksellä 2003/479/EY säädettyjen korvausten tarkistamisesta
(2007/456/EY)
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan,
ottaa huomioon Euroopan yhteisön perustamissopimuksen ja erityisesti sen 207 artiklan 2 kohdan,
ottaa huomioon päätöksen 2003/479/EY (1) ja erityisesti sen 15 artiklan,
sekä katsoo seuraavaa:
(1)
Päätöksen 2003/479/EY 15 artiklan 7 kohdassa säädetään, että oleskelukorvaukset tarkistetaan kerran vuodessa Brysselissä ja Luxemburgissa työskentelevien yhteisön virkamiesten palkkauksen tarkistusta vastaavasti; tarkistuksella ei ole takautuvaa vaikutusta.
(2)
Yhteisön virkamiesten palkkoja ja eläkkeitä on tarkistettu 1 päivästä heinäkuuta 2006 alkaen 2,3 prosentilla Euroopan yhteisöjen virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta 19 päivänä joulukuuta 2006 annetulla neuvoston asetuksella (EY, Euratom) N:o 1895/2006 (2),
ON PÄÄTTÄNYT SEURAAVAA:
1 artikla
Muutetaan päätöksen 2003/479/EY 15 artikla seuraavasti:
a)
Korvataan 1 kohdassa määrä 28,78 euroa määrällä 29,44 euroa ja määrä 115,09 euroa määrällä 117,74 euroa.
b)
Korvataan 2 kohdassa oleva taulukko seuraavasti:
”Palvelukseenottopaikkakunnan ja asemapaikan välimatka
(km)
Määrä euroina
0-150
0
150
75,68
300
134,54
500
218,65
800
353,20
1 300
555,03
2 000
664,37”
c)
Korvataan 4 kohdassa määrä 28,78 euroa määrällä 29,44 euroa.
2 artikla
Tämä päätös tulee voimaan sen tekemispäivää seuraavan kuukauden ensimmäisenä päivänä.
Tehty Luxemburgissa 18 päivänä kesäkuuta 2007.

Labels: 10
9
5
15